open-index/open-wikipedia-markdown huggingface dataset:
தொல்லியல் அருங்காட்சியகம், விக்ரம்சீலா

**தொல்லியல் அருங்காட்சியகம், விக்ரம்சீலா** இந்தியாவின் பீகார் மாநிலத்தின் பகல்பூர் மாவட்டத்தில் உள்ள விக்கிரமசீலா  என்னும் இடத்தில் அமைந்துள்ளது. இப் பகுதியில் செய்யப்பட்ட அகழ்வாய்வுகளின் போது கிடைத்த தொல்பொருட்களைக் காட்சிக்கு வைப்பதற்காக இந்த அருங்காட்சியகம் 2004 ஆம் ஆண்டில் நிறுவப்பட்டது. சிலுவை வடிவில் அமைந்த இரண்டு மாடிகளைக் கொண்ட இந்த அருங்காட்சியகக் கட்டிடத்தில் பாலர் காலத்து அரும்பொருட்கள் வைக்கப்பட்டுள்ளன. அளவுத்திட்டத்திற்கு அமையச் செய்யப்பட்ட, அகழ்வாய்வு செய்யப்பட்ட களத்தின் மாதிருயுரு ஒன்றும் இங்கே காட்சிக்கு வைக்கப்பட்டுள்ளது.

நிலத்தளத்தில் பௌத்த, இந்து மதங்களைச் சேர்ந்த சிற்பங்கள் வைக்கப்பட்டுள்ளன. பௌத்த மதத்தைச் சேர்ந்த, புத்தர், போதிசத்வர், அவலோகிதேசுவரர், லோகநாதர், சம்பாலர், மரீசி, தாரா, அபராசிதர் ஆகியோரின் சிற்பங்களும், இந்துமதத்துக்குரிய, சிவா, பார்வதி, கணேசர், கார்த்திகேயர், சமுனா, மகிசாசுரமர்த்தனி, கிருட்டினர், சூரியன், திருமால் ஆகியோரின் சிலைகளும் இங்குள்ள சிற்பங்களில் அடங்குகின்றன.

இவற்றைவிட, அணிகலன்களுக்குரிய மணிகள், பதக்கங்கள், மோதிரங்கள், களிமண்ணால் செய்யப்பட்ட விலங்குகள் மற்றும் பறவைகளின் உருவங்கள் மட்பாண்டங்கள் போன்றவற்றையும் இங்கே பார்க்கமுடியும்.

## இதனையும் காண்க
* பிகார் அருங்காட்சியகம்
* தொல்லியல் அருங்காட்சியகம், புத்தகாயா
* நாளந்தா தொல்லியல் அருங்காட்சியகம்
* தொல்லியல் அருங்காட்சியகம், வைசாலி
* சந்திரதாரி அருங்காட்சியகம்
* மகாராஜாதிராஜா லட்சுமிஷ்வர் சிங் அருங்காட்சியகம், தர்பங்கா
* இந்தியத் தொல்லியல் துறையின் அருங்காட்சியகங்கள்
*இந்தியாவில் உள்ள அருங்காட்சியகங்களின் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில் 

பகுப்பு:பீகார் அருங்காட்சியகங்கள்
பகுப்பு:தொல்லியல் அருங்காட்சியகங்கள்
ஆவி ஒடுக்கம்

**ஆவி ஒடுக்கம்** (*condensation*) என்பது வாயு நிலையில் உள்ள நீர், திரவ வடிவமாக மாற்றத்தை பெறும் நிலையாகும். வாயு நிலையில் இருந்து நேரடியாக திடமான பொருளாக மாற்றத்தை பெறும் நிலையை படிதல் (deposition) அல்லது படியச் செய்தல் என்று கூறுவர். இது பதங்கமாதலுக்கு (sublimation) எதிர்மறையாகும்.
right|thumbnail|நீராவியாகுதல்
right|thumbnail|Condensation on a window during a rain shower.

## மேற்கோள்கள்


## வெளியிணைப்புகள்
* Condensation Myths and Facts 
* Guide to condensation in buildings and how to overcome

பகுப்பு:இயற்பியல்
இராமநாதபுரம் மக்களவைத் தொகுதி

**இராமநாதபுரம் மக்களவைத் தொகுதி** (*Ramanathapuram Lok Sabha constituency*), இந்தியாவின், தமிழ்நாட்டின், 39 மக்களவைத் தொகுதிகளுள், 35-ஆவது தொகுதி ஆகும். இராமநாதபுரம், விருதுநகர், புதுக்கோட்டை ஆகிய மூன்று மாவட்டங்களில், இந்தத் தொகுதி அடங்கியுள்ளது.

## தொகுதி மறுசீரமைப்புக்கு முன்பு
2008 தொகுதி மறுசீரமைப்புக்கு முன் இருந்த சட்டசபைத் தொகுதிகள்:

*இராமநாதபுரம் (இராமநாதபுரம்) 
*மானாமதுரை (சிவகங்கை) 
*பரமக்குடி (தனி) (இராமநாதபுரம்) 
*கடலாடி (இராமநாதபுரம்) 
*முதுகுளத்தூர் (இராமநாதபுரம்) 
*அருப்புக்கோட்டை (விருதுநகர்)

## சட்டமன்றத் தொகுதிகள்
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

# அறந்தாங்கி (புதுக்கோட்டை)
# திருச்சுழி (விருதுநகர்)
# பரமக்குடி (தனி) (இராமநாதபுரம்)
# திருவாடானை (இராமநாதபுரம்)
# இராமநாதபுரம் (இராமநாதபுரம்)
# முதுகுளத்தூர் (இராமநாதபுரம்)

## மக்களவை உறுப்பினர் பட்டியல்

## 18-ஆவது மக்களவைத் தேர்தல் (2024)

 

## 17-ஆவது மக்களவைத் தேர்தல் (2019)
இத்தேர்தலில், 7 வேட்பாளர்கள் கட்சி சார்பாகவும் மற்றும் 16 வேட்பாளர்கள் சுயேட்சையாகவும் என மொத்தம் 23 வேட்பாளர்கள் போட்டியிட்டனர். இதில் இந்திய ஒன்றிய முஸ்லிம் லீக் கட்சி வேட்பாளர் நவாஸ் கனி, பாஜக வேட்பாளரான, நயினார் நாகேந்திரனை, 1,27,122 வாக்குகள் வேறுபாட்டில் வென்றார்.

### வாக்குப்பதிவு

## 16-ஆவது மக்களவைத் தேர்தல் (2014)
இத்தேர்தலில் அதிமுக வேட்பாளரான அன்வர் ராஜா, திமுக வேட்பாளரான முகமது ஜலீலை, 1,19,324 வாக்குகள் வேறுபாட்டில் வென்றார்.

### வாக்குப்பதிவு

## 15-ஆவது மக்களவைத் தேர்தல் (2009)
15 வேட்பாளர்கள் போட்டியிட்டதில், திமுகவின் ஜே. கே. ரித்தீஷ், அதிமுகவின் வி. சத்தியமூர்த்தியை 69,915 வாக்குகள் வேறுபாட்டில் வென்றார்.

## மேற்கோள்கள்

## உசாத்துணை
* தட்ஸ்தமிழ் 2009 தேர்தல் செய்திகள் 

## வெளியிணைப்புகள்
* ''Photo finish likely in Ramanathapuram'' - 2014 மக்களவைத் தேர்தல் குறித்த ஒரு செய்திக் கட்டுரை (முன்னோட்டம்)
படிதல் (வேதியியல்)

வேதியியலில் **படிதல்** (*deposition*) என்பது வாயு நிலையில் அல்லது திரவ நிலையில் உள்ள பொருட்களில் இருக்கும் துணிக்கைகளை அணு மற்றும் மூலக்கூறு போன்றவை நேரடியாக திடமான பொருளாக மாறும் நிலையைக் குறிக்கும்.

ஆற்றின் ஓட்டம் பல பொருட்களை இழுத்துக்கொண்டு செல்லும், இறுதியாக அந்தப் பொருட்கள் ஆற்றின் கீழே படியச் செய்யும். இதனையும் படிதல் என்று கூறலாம்.

## இவற்றையும் பார்க்கவும்
*நீராவி
*குளிர்வித்தல்

## மேற்கோள்கள்

பகுப்பு:வேதியியல்
பகுப்பு:வேதியியல் செயல்முறைகள்
சேலம் மக்களவைத் தொகுதி

**சேலம் மக்களவைத் தொகுதி** (*Salem Lok Sabha constituency*), தமிழ்நாட்டின், 39 மக்களவைத் தொகுதிகளுள், 15-ஆவது தொகுதி ஆகும்.

## தொகுதி மறுசீரமைப்பு
திருச்செங்கோடு தொகுதியில் உள்ளடங்கியிருந்த, எடப்பாடி சட்டமன்றத் தொகுதியானது, 2008 ஆம் ஆண்டு செய்யப்பட்ட, தொகுதி மறுசீரமைப்பு காரணமாக, சேலம் தொகுதியின் கீழ் கொண்டு வரப்பட்டது.

தொகுதி மறுசீரமைப்புக்கு முன்பு இருந்த சட்டமன்றத் தொகுதிகள்:

1.ஏற்காடு

2.ஓமலூர்

3.சேலம்-1

4.சேலம்-2

5.பனமரத்துப்பட்டி

6.வீரபாண்டி

## சட்டமன்றத் தொகுதிகள்
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

# ஓமலூர்
# எடப்பாடி
# சேலம் மேற்கு
# சேலம் வடக்கு
# சேலம் தெற்கு
# வீரபாண்டி.

## வென்றவர்கள்

## வாக்காளர்கள் எண்ணிக்கை

## வாக்குப்பதிவு சதவீதம்

## 18-ஆவது மக்களவைத் தேர்தல் (2024)

## 17-ஆவது மக்களவைத் தேர்தல் (2019)
### முக்கிய வேட்பாளர்கள்
இந்த தேர்தலில் 7 வேட்பாளர்கள் கட்சி சார்பாகவும், மற்றும் 15 வேட்பாளர்கள் சுயேட்சையாகவும் என, மொத்தம் 22 வேட்பாளர்கள் போட்டியிட்டனர். இதில் திமுக வேட்பாளர் எஸ். ஆர். பார்த்திபன், அதிமுக வேட்பாளரான சரவணனை 1,46,926 வாக்குகள் வேறுபாட்டில் வென்றார்.

## 16-ஆவது மக்களவைத் தேர்தல் (2014)
### முக்கிய வேட்பாளர்கள்

## 15-ஆவது மக்களவைத் தேர்தல் (2009)
23 வேட்பாளர்கள் போட்டியிட்டதில், அதிமுகவின் செம்மலை, காங்கிரசின் கே. வி. தங்கபாலுவை 46,491 வாக்குகள் வேறுபாட்டில் வென்றார்.

## 14-ஆவது மக்களவைத் தேர்தல் (2004)
கே. வி. தங்கபாலு (காங்கிரசு) – 4,44,591 வாக்குகள்

ராஜசேகரன் (அதிமுக) – 2,68,964 வாக்குகள்

வெற்றி வேறுபாடு - 1,75,627 வாக்குகள்

## மேற்கோள்கள்

## உசாத்துணை
* தட்ஸ்தமிழ் 2009 தேர்தல் செய்திகள் 

## வெளியிணைப்புகள்
* ''PMK plays trump in Salem'' – 2014 மக்களவைத் தேர்தல் குறித்த ஒரு செய்திக் கட்டுரை (முன்னோட்டம்)
கார்லோசு மென்சியா

**கார்லோசு மென்சியா** ஒர் அமெரிக்க நகைச்சுவையாளர், எழுத்தாளர், நடிகர். இது இவரது மேடைப் பெயராகும். இவரது முழுப் பெயர் னெட் ஆர்னல் மென்சியா ஆகும்.

இவரது Mind of Mencia என்ற நிகழ்ச்சிக்காக பெரிதும் அறியப்படுகிறார். இவரது நகைச்சுவை இனம், பண்பாடு, வர்க்கம் ஆகியவற்றைப் பற்றியது ஆகும்.

பகுப்பு:அமெரிக்க நகைச்சுவையாளர்கள்
பகுப்பு:1967 பிறப்புகள்
பகுப்பு:வாழும் மக்கள்
பகுப்பு:அமெரிக்க ஆண் தொலைக்காட்சி நடிகர்கள்
பகுப்பு:அமெரிக்க ஆண் திரைப்பட நடிகர்கள்
மாவட்ட தொடக்கக் கல்வி அலுவலர்

**மாவட்ட தொடக்கக் கல்வி அதிகாரி**

தமிழ்நாட்டில் ஒவ்வொரு மாவட்டத்திலும் மாவட்ட தொடக்கக் கல்வி அதிகாரி எனும் பொறுப்பில் ஒருவர் நியமிக்கப்படுகிறார். இவர் மாவட்டத்திலிருக்கும் துவக்கப் பள்ளி மற்றும் நடுநிலைப் பள்ளிகளைக் கண்காணிப்பதுடன் மாணவர்களின் கல்வித்தரத்தை அதிகரிக்கவும் செயல்பட்டு வருகிறார். இவருக்கு உதவியாக ஒன்றிய அளவில் உதவித் தொடக்கக் கல்வி அதிகாரிகள் நியமிக்கப்படுகிறார்கள். இவர்களுடன் அரசு மற்றும் அரசு உதவி பெறும் துவக்கப் பள்ளி மற்றும் நடுநிலைப் பள்ளிகளின் தலைமை ஆசிரியர்கள் மற்றும் ஆசிரியர்களும் ஆரம்பக் கல்வியை அனைவருக்கும் அளித்திட உதவுகிறார். மேலும் மாவட்டத்தில் பள்ளிக்குச் செல்லாத குழந்தைகளைக் கண்டறிந்து அவர்களைப் படிக்க வைப்பதுடன் பள்ளிப்படிப்பில் இடையில் நின்ற குழந்தைகளுக்கு மறுபடியும் கல்வி வழங்கத் தேவையான நடவடிக்கைகளை எடுத்து வருகிறார்.

பகுப்பு:நிர்வாக அலகுகள்
பகுப்பு:கல்வி
பகுப்பு:தமிழ்நாடு அரசு
மாவட்ட நூலக அலுவலர்

**மாவட்ட நூலக அதிகாரி**

தமிழ்நாட்டில் ஒவ்வொரு மாவட்டத்திலும் மாவட்ட நூலக அதிகாரி எனும் பொறுப்பில் ஒருவர் நியமிக்கப்படுகிறார். இவர் மாவட்டத்தில் இருக்கும் உள்ளாட்சி அமைப்புப் பகுதிகளில் செயல்பட்டு வரும் நூலகங்கள் அனைத்தையும் கண்காணிக்கும் பணியை செய்து வருகிறார். மேலும் நூலகங்களுக்குத் தேவையான வசதிகளைச் செய்து கொடுக்க அந்த ஊர்களின் முக்கியப் பிரமுகர்களை புரவலர்களாக்கி அவர்களிடம் நன்கொடையாகப் பணம் பெற்று அதன் மூலம் நூலக வாசகர்களுக்கு மேலும் சில வசதிகளைச் செய்து கொடுக்கிறார்.மேலும், உள்ளாட்சி அமைப்புகள், நகராட்சிகள் மற்றும் மாநகராட்சிகளில் வசூலிக்கப்படும் சொத்து வரியில் 10 சதவீதம் நூலக வரியாகும், எனவே, அந்த நூலக வரியை சம்பந்தப் பட்ட அமைப்புகளிடமிருந்து வசூல் செய்து அந்த தொகை மூலம் நூலகத்திற்கு தேவையான புத்தகங்கள், தளவாடங்கள், நாளிதழ், பருவ இதழ் மற்றும் நூலகத்திற்கு சொந்தக் கட்டடம் கட்ட நடவடிக்கை மேற்கொள்கிறார்.   

பகுப்பு:நிர்வாக அலகுகள்
பகுப்பு:தமிழ்நாடு அரசு
பகுப்பு:நூலகங்கள்
மாவட்ட வேலைவாய்ப்பு அலுவலர்

**மாவட்ட வேலைவாய்ப்பு அதிகாரி**

தமிழ்நாட்டில் ஒவ்வொரு மாவட்டத்திலும் மாவட்ட வேலைவாய்ப்பு அதிகாரி எனும் பொறுப்பில் ஒருவர் நியமிக்கப்படுகிறார். இவர் தலைமையிலான மாவட்ட வேலைவாய்ப்பு அலுவலகத்தில் மாவட்டத்தில் படித்து முடித்து வேலையில்லாமல் இருந்து வருபவர்களின் விண்ணப்பங்களைப் பெற்று அவருடைய கல்வி மற்றும் இதர தகுதிகள் பதிவு செய்து வைக்கப்படுகின்றன. மாவட்ட அரசுப் பணியிடங்களில் காலியிடம் ஏற்படும் போது அந்தப்பணியிடத்திற்கு தகுந்த ஆட்களைத் தேர்வு செய்திட விரும்பும் அந்தத்துறை அதிகாரிகள் மாவட்ட வேலைவாய்ப்பு அலுவலகத்தை நாடுகின்றனர். மாவட்ட வேலைவாய்ப்பு அலுவலகம் மூலம் அவர்கள் கோரும் தகுதியுடையவர்களை பதிவு மூப்பு அடிப்படையில் குறிப்பிட்ட விகிதக் கணக்கின்படி ப்ரிந்துரை செய்யப்படுகிறது. மேலும் தொடர்ந்து வேலையின்றி இருந்து வருபவர்களுக்கு அவர்கள் பதிவுமூப்பு மற்றும் அவர்கள் குடும்ப வருவாய் அடிப்படையில் தமிழ்நாடு அரசு வழங்கி வரும் உதவித்தொகை அவரவர் கல்வித்தகுதிக்கு ஏற்ப வழங்கப்படுகிறது. இதுபோல் அரசின் உயர் பதவிக்களுக்கான போட்டித் தேர்வுகளில் கலந்து கொள்ள விரும்புபவர்களுக்கு தகுந்த ஆசிரியர் மற்றும் அலுவலர்களைக் கொண்டு மாவட்ட அளவில் பயிற்சி அளிக்கப்படுகிறது.

பகுப்பு:நிர்வாக அலகுகள்
பகுப்பு:தமிழ்நாடு அரசு
திருப்பெரும்புதூர் மக்களவைத் தொகுதி

**திருப்பெரும்புதூர் மக்களவைத் தொகுதி** (*Sriperumbudur Lok Sabha constituency*) தமிழ்நாட்டின், 39 மக்களவைத் தொகுதிகளுள், 5வது தொகுதி ஆகும். இத்தொகுதி, தமிழ்நாட்டின் மிகப்பெரிய மக்களவைத் தொகுதிகளில் ஒன்றாகும்.

## தொகுதி மறுசீரமைப்பு
2008 ஆம் ஆண்டில் செய்யப்பட்ட தொகுதி மறுசீரமைப்புக்கு முன்புவரை, திருப்பெரும்புதூர் மக்களவைத் தொகுதியில் கும்மிடிப்பூண்டி, பொன்னேரி (தனி), திருப்பெரும்புதூர் (தனி), பூந்தமல்லி, திருவள்ளூர், திருத்தணி ஆகிய சட்டமன்றத் தொகுதிகள் இருந்தன. சிறீபெரும்புதூரைத் தவிர மற்ற அனைத்துத் தொகுதிகளும் புதிய தொகுதியில் புதியவை. முன்பு தனித் தொகுதியாக இருந்த இது பொதுத் தொகுதியாக மாற்றப்பட்டது.

## சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

# மதுரவாயல்
# அம்பத்தூர்
# ஆலந்தூர்
# திருப்பெரும்புதூர்
# பல்லாவரம்
# தாம்பரம்

## வென்றவர்கள்

## வாக்காளர்கள் எண்ணிக்கை

## வாக்குப்பதிவு சதவீதம்

## 18-ஆவது மக்களவைத் தேர்தல் (2024)
### முக்கிய வேட்பாளர்கள்

## 17-ஆவது மக்களவைத் தேர்தல் (2019)
இந்த தேர்தலில் 8 வேட்பாளர்கள் கட்சி சார்பாகவும் மற்றும் 11 வேட்பாளர்கள் சுயேட்சையாகவும் என மொத்தம் 19 வேட்பாளர்கள் போட்டியிட்டனர். இதில் திமுக வேட்பாளர் த. ரா. பாலு, பாமக வேட்பாளரான ஏ. வைத்திலிங்கத்தை 5,07,955 வாக்குகள் வேறுபாட்டில் வென்றார்.

## 16 ஆவது மக்களவைத் தேர்தல் (2014)
### முக்கிய வேட்பாளர்கள்

## 15 ஆவது மக்களவைத் தேர்தல் (2009)
32 வேட்பாளர்கள் போட்டியிட்டதில், திமுகவின் த. ரா. பாலு, பாமகவின் ஏ. கே. மூர்த்தியை, 25,036 வாக்குகள் வேறுபாட்டில் வென்றார்.

## 14 ஆவது மக்களவைத் தேர்தல் (2004)
அ. கிருட்டிணசாமி (திமுக) - 5,17,617

டாக்டர் வேணுகோபால் (அதிமுக) - 2,82,271

வெற்றி வேறுபாடு - 2,35,346 வாக்குகள்.

## மேற்கோள்கள்

## உசாத்துணை
* தட்ஸ்தமிழ் 2009 தேர்தல் செய்திகள் 

## வெளியிணைப்புகள்
* ''An interesting contest in Sriperumpudur'' - மக்களவைத் தேர்தல் 2014 குறித்த ஒரு செய்திக் கட்டுரை (முன்னோட்டம்)
திருநெல்வேலி மக்களவைத் தொகுதி

**திருநெல்வேலி மக்களவைத் தொகுதி** (*Tirunelveli Lok Sabha constituency*) என்பது தமிழ்நாட்டின், 39 மக்களவைத் தொகுதிகளுள், 38-ஆவது தொகுதி ஆகும்.

## தொகுதி மறுசீரமைப்பு
திருநெல்வேலி மக்களவைத் தொகுதியில் தொகுதி மறுசீரமைப்புக்கு முன்னர் (2009-இற்கு முன்பு) இருந்த சட்டசபை தொகுதிகள் பின்வருமாறு:
# திருநெல்வேலி 
# பாளையங்கோட்டை
# விளாத்திகுளம் 
# சிறீவைகுண்டம்
# ஓட்டப்பிடாரம்
# தூத்துக்குடி

## சட்டமன்றத் தொகுதிகள்
இம்மக்களவைத் தொகுதியில் மொத்தம் 6 சட்டமன்றத் தொகுதிகள் அடங்கியுள்ளன. அவை:

# ஆலங்குளம்
# திருநெல்வேலி
# அம்பாசமுத்திரம்
# பாளையங்கோட்டை
# நாங்குனேரி
# இராதாபுரம்

## வாக்காளர்களின் எண்ணிக்கை
சனவரி 10, 2014 அன்று *முதன்மை வாக்காளர் அலுவலர் அலுவலகம், தமிழ்நாடு* வெளியிட்ட பட்டியலின்படி,

## இங்கு வென்றவர்கள்

## 18-ஆவது மக்களவைத் தேர்தல் (2024)
  

## 17-ஆவது மக்களவைத் தேர்தல் (2019)
இத்தேர்தலில் திமுக வேட்பாளர் எஸ். ஞானதிரவியம், அதிமுக வேட்பாளரான, மனோஜ் பாண்டியனை, 1,85,457 வாக்குகள் வேறுபாட்டில் வென்றார்.

### வாக்குப்பதிவு

## 16-ஆவது மக்களவைத் தேர்தல் (2014)

### வாக்குப்பதிவு

## 15-ஆவது மக்களவைத் தேர்தல் (2009)
21 வேட்பாளர்கள் போட்டியிட்டதில், காங்கிரசின் எசு. இராமசுப்பு, அதிமுகவின் அண்ணாமலையை 21,303 வாக்குகள் வேறுபாட்டில் வென்றார்.

## 14-ஆவது மக்களவைத் தேர்தல் (2004)
இரா. தனுஷ்கோடி ஆதித்தன் (காங்கிரசு) -3,70,127

ஆர். அமிர்த கணேசன் (அதிமுக) - 2,03,052

வாக்குகள் வித்தியாசம் - 1,67,075

## மேற்கோள்கள்

## உசாத்துணை
* தட்ஸ்தமிழ் 2009 தேர்தல் செய்திகள் 

## வெளியிணைப்புகள்
* ''It looks advantage DMK in Tirunelveli'' - மக்களவைத் தேர்தல் 2014 குறித்த ஒரு செய்திக் கட்டுரை (முன்னோட்டம்)
திருச்சிராப்பள்ளி மக்களவைத் தொகுதி

**திருச்சிராப்பள்ளி மக்களவைத் தொகுதி** (*Tiruchirappalli Lok Sabha constituency*), இந்தியாவின், தமிழ்நாட்டின், 39 மக்களவைத் தொகுதிகளுள், 24வது தொகுதி ஆகும்.

## தொகுதி மறுசீரமைப்பு
தொகுதி மறுசீரமைப்புக்கு முன்னர் இருந்த சட்டமன்றத் தொகுதிகள்: முசிறி, லால்குடி, திருவரங்கம், திருச்சிராப்பள்ளி-I, திருச்சிராப்பள்ளி-II, திருவெறும்பூர் ஆகியவையாகும். திருச்சிராப்பள்ளி I, II ஆகியவை திருச்சிராப்பள்ளி கிழக்கு, திருச்சிராப்பள்ளி மேற்கு என மாற்றப்பட்டன. கந்தர்வக்கோட்டை (தனி) புதிதாக வந்தது. லால்குடி, முசிறி நீக்கப்பட்டு, புதுக்கோட்டை தொகுதி இணைக்கப்பட்டது.

## சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

# திருவரங்கம்
# திருச்சிராப்பள்ளி மேற்கு
# திருச்சிராப்பள்ளி கிழக்கு
# திருவெறும்பூர்
# கந்தர்வக்கோட்டை
# புதுக்கோட்டை

## இங்கு வென்றவர்கள்

## 14வது மக்களவைத் தேர்தல் முடிவுகள்
எல். கணேசன் (மதிமுக) – 4,50,907.

பரஞ்சோதி (அதிமுக) – 2,34,182

வாக்குகள் வித்தியாசம் - 2,16,725

## 15வது மக்களவைத் தேர்தல் முடிவுகள்
24 வேட்பாளர்கள் போட்டியிட்டதில், அதிமுகவின் ப. குமார், காங்கிரசின் சாருபாலா தொண்டைமானை, 4,365 வாக்குகள் வேறுபாட்டில் வென்றார்.

## 16வது மக்களவைத் தேர்தல்
### முக்கிய வேட்பாளர்கள்

### வாக்குப்பதிவு

## 17வது மக்களவைத் தேர்தல்(2019)
### வாக்காளர் புள்ளி விவரம்

### முக்கிய வேட்பாளர்கள்
இத்தேர்தலில், 9 வேட்பாளர்கள் கட்சி சார்பாகவும் மற்றும் 15 வேட்பாளர்கள் சுயேட்சையாகவும் என மொத்தம் 24 வேட்பாளர்கள் போட்டியிட்டனர். இதில் காங்கிரசு வேட்பாளர் திருநாவுக்கரசர், தேமுதிக வேட்பாளரான, இளங்கோவனை 459,286 வாக்குகள் வேறுபாட்டில் வென்றார்.

## 18வது மக்களவைத் தேர்தல்(2024)

 

## மேற்கோள்கள்

## உசாத்துணை
* தட்ஸ்தமிழ் 2009 தேர்தல் செய்திகள் 

## வெளி இணைப்புகள்
* ''Contest wide open in Tiruchi'' - மக்களவைத் தேர்தல் 2014 குறித்த ஒரு செய்திக் கட்டுரை (முன்னோட்டம்)
மாவட்ட முதன்மைக் கல்வி அலுவலர்

தமிழ்நாட்டில் ஒவ்வொரு மாவட்டத்திலும் **மாவட்ட முதன்மைக் கல்வி அதிகாரி** எனும் பொறுப்பில் ஒருவர் நியமிக்கப்படுகிறார். இவர் மாவட்டத்திலிருக்கும் உயர்நிலை மற்றும் மேல்நிலைப்பள்ளிகளைக் கண்காணிப்பதுடன் மாணவர்களின் கல்வித்தரத்தை அதிகரிக்கவும் மாவட்ட அளவில் அரசுத் தேர்வுகளை நடத்தும் அதிகாரியாகவும் செயல்பட்டு வருகிறார். இவருக்கு உதவியாக வருவாய்க் கோட்ட அளவில் கல்வி மாவட்டம் பிரிக்கப்பட்டு மாவட்டக் கல்வி அதிகாரிகள் நியமிக்கப்படுகிறார்கள். மேலும் அரசு மற்றும் அரசு உதவி பெறும் உயர்நிலை மற்றும் மேல்நிலைப் பள்ளிகளின் தலைமை ஆசிரியர்கள் மற்றும் ஆசிரியர்கள் துணையுடன் பள்ளிக் கல்வி மேம்பாட்டிற்கு இவர் உதவுகிறார்.

பகுப்பு:தமிழ்நாடு அரசு
பகுப்பு:நிர்வாக அலகுகள்
பகுப்பு:தமிழ்நாட்டில் கல்வி
நாகர்கோவில் மக்களவைத் தொகுதி

**நாகர்கோவில் மக்களவைத் தொகுதி** மறுசீரமைப்புக்கு முன் தமிழ்நாட்டில் இருந்த மக்களவைத் தொகுதிகளுள் ஒன்று. தொகுதி மறு சீரமைப்பிற்கு பின் நாகர்கோவில் மக்களவைத் தொகுதி நீக்கப்பட்டது. இதற்கு பதிலாக புதியதாக உருவாகிய தொகுதி கன்னியாகுமரி. நாகர்கோவில் மக்களவைத் தொகுதியில் இருந்த சட்டசபை தொகுதிகள் நாகர்கோவில், குளச்சல், பத்மநாபுரம், திருவட்டாறு, விளவங்கோடு, கிள்ளியூர். புதிய கன்னியாகுமரி தொகுதியில், கன்னியாகுமரி, நாகர்கோவில், குளச்சல், பத்மநாபபுரம், விளவங்கோடு, கிள்ளியூர் ஆகிய தொகுதிகள் இடம் பெற்றுள்ளன. திருவட்டாறு தொகுதி நீக்கப்பட்டது.

## நாடாளுமன்ற உறுப்பினர்கள்

2008 தேர்தலில் இத்தொகுதியானது கன்னியாகுமரி மக்களவைத் தொகுதி எனப் பெயர் மாற்றம் செய்யப்பட்டது.

## 2004 தேர்தல் முடிவு

 
 

## உசாத்துணை
* தட்ஸ்தமிழ் 2009 தேர்தல் செய்திகள் 

## மேற்கோள்கள்

பகுப்பு:மறு சீரமைப்பு காரணமாக நீக்கப்பட்ட தமிழக மக்களவைத் தொகுதிகள்
தொல்லியல் அருங்காட்சியகம், சண்டேரி

**சண்டேரி தொல்லியல் அருங்காட்சியகம்** இந்தியாவின் மத்தியப் பிரதேச மாநிலத்தில் உள்ள சண்டேரி என்னும் இடத்தில் உள்ளது. தில்லியையும் போபாலையும் இணைக்கும் தொடர்வண்டிப் பாதையில் லலித்பூரில் இருந்து 40 கிலோமீட்டர் தொலைவில் இது அமைந்துள்ளது. மிகவும் அறியப்பட்ட மத்திய கால நகரமான சண்டேரியின் சுற்றாடலில் பல பெரிய நினைவுச்சின்னங்களும், பாதுகாப்பு அரண்களும், பண்பாட்டு மரபுகளை விளக்கும் பல்வேறு பொருட்களும் காணப்படுகின்றன. இவ்விடம், மௌரியர், சுங்கர், நாகர், குப்தர், புசியபூதிகள், பிரதிகாரர் எனப் பல மரபினரால் ஆளப்பட்டதற்கான சான்றுகள் இங்கே மேற்கொள்ளப்பட்ட அகழ்வாய்வுகளின் மூலம் கிடைத்துள்ளன.

இங்கே அமைந்துள்ள தொல்லியல் கள அருங்காட்சியகம் 1999 ஆம் ஆண்டு ஏப்ரல் மாதம் 3 ஆம் தேதி திறந்துவைக்கப்பட்டது. இங்குள்ள பெரும்பாலான காட்சிப்பொருட்கள், இப்பகுதியில் அழிந்த நிலையில் உள்ள கோயில்களில் இருந்து கிடைத்த கட்டிடக் கூறுகள், சிற்பங்கள் போன்றவையாகும். இவை பெரும்பாலும் 10 ஆம் நூற்றாண்டுக்கும் 12 ஆம் நூற்றாண்டுக்கும் இடைப்பட்ட காலத்தைச் சேர்ந்தவை.

## இவற்றையும் பார்க்க
* இந்தியாவில் உள்ள அருங்காட்சியகங்களின் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில் 

பகுப்பு:மத்தியப் பிரதேச அருங்காட்சியகங்கள்
பகுப்பு:தொல்லியல் அருங்காட்சியகங்கள்
தொல்லியல் அருங்காட்சியகம், குவாலியர்

**தொல்லியல் அருங்காட்சியகம், குவாலியர்**, இந்தியாவின் மத்தியப் பிரதேச மாநிலத்தில் உள்ள குவாலியரில் அமைந்துள்ளது. இந்த அருங்காட்சியகம் 1984 ஆம் ஆண்டில் பிரித்தானியர் காலத்தைச் சேர்ந்த மருத்துவ நிலையம், சிறைச்சாலை என்பன இருந்த கட்டிடம் ஒன்றில் அமைக்கப்பட்டது. இந்த அருங்காட்சியகக் கட்டிடம் நீள்சதுர வடிவான ஒரு பெரிய கூடத்தையும், அதனுடன் இணைக்கப்பட்டுள்ள ஒரு சிறிய அறையையும் கொண்டது. இவற்றுடன் கட்டிடத்தின் முன்பகுதியில் ஒன்றும் பின்பகுதியில் ஒன்றுமாக இரண்டு விறாந்தைகளும் உள்ளன.

இந்த அருங்காட்சியகத்தில் குவாலியரிலும் அதன் சுற்றாடலிலும் சேகரிக்கப்பட்ட அரும்பொருட்கள் காட்சிக்கு வைக்கப்பட்டுள்ளன.

## இவற்றையும் பார்க்கவும்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில் 

பகுப்பு:மத்தியப் பிரதேச அருங்காட்சியகங்கள்
பகுப்பு:தொல்லியல் அருங்காட்சியகங்கள்
தொல்லியல் அருங்காட்சியகம், காசுராகோ

**தொல்லியல் அருங்காட்சியகம், காசுராகோ**, இந்தியாவின் மத்தியப் பிரதேச மாநிலத்தின் சட்டர்ப்பூர் மாவட்டத்தில் உள்ளது. இது மகோபாவுக்கு வடக்கே 54 கிலோமீட்டர் தொலைவிலும், சட்டர்ப்பூருக்குக் கிழக்கே 45 கிலோமீட்டர் தூரத்திலும் அமைந்துள்ளது. இங்கே புகழ்பெற்ற மத்திய காலக் கோயில்கள் அமைந்துள்ளன.

1910 ஆம் ஆண்டில், அக் காலத்தில் பிரித்தானிய அரசின் உள்ளூர் அலுவலராக இருந்த டபிள்யூ. ஏ. சார்டைன் என்பவரின் முயற்சியால், அழிந்த நிலையில் இருந்த காசிராகோக் கோயில்களில் இருந்து எடுக்கப்பட்ட சிற்பங்கள், கட்டிடக் கூறுகள் என்பவை மாதங்கேசுவரர் கோயிலுக்குப் பக்கத்தில் சுற்றி வேலியிடப்பட்ட இடமொன்றினுள் வைத்துப் பாதுகாக்கப்பட்டன. 1952 ஆம் ஆண்டில் இந்திய தொல்லியக் ஆய்வகம் பொறுப்பேற்கும்வரை இந்தத் திறந்தவெளி அருங்காட்சியகம், சார்டைன் அருங்காட்சியகம் என்றே அழைக்கப்பட்டது. தற்போது இந்த அடைப்பு மேலதிக அரும்பொருட்களை வைப்பதற்குப் பயன்படுத்தப்படுவதுடன் பொதுமக்கள் இதற்குள் அனுமதிக்கப்படுவதில்லை.

திறந்தவெளி அருங்காட்சியகத்தில் இருந்து தெரிந்து எடுத்த அரும்பொருட்களைக் கொண்டு தற்போதுள்ள அருங்காட்சியகம் 1967 ஆம் ஆண்டில் நிறுவப்பட்டது. இந்து, பௌத்த, சமண மதங்களைச் சேர்ந்த பல சிற்பங்கள் இந்த அருங்காட்சியகத்தில் உள்ள 5 காட்சிக்கூடங்களில் வைக்கப்பட்டுள்ளன.

## இவற்றையும் பார்க்கவும்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில் 

பகுப்பு:மத்தியப் பிரதேச அருங்காட்சியகங்கள்
பகுப்பு:தொல்லியல் அருங்காட்சியகங்கள்
தொல்லியல் அருங்காட்சியகம், சாஞ்சி

**தொல்லியல் அருங்காட்சியகம், சாஞ்சி**, இந்திய மாநிலமான மத்தியப் பிரதேசத்தில் உள்ள சாஞ்சியில் அமைந்துள்ளது. இந்தியத் தொல்லியல் ஆய்வகத்தின் இயக்குநர் நாயகமாக இருந்த சர். ஜான் மார்சல், சாஞ்சிப் பகுதியில் மேற்கொள்ளப்பட்ட அகழ்வாய்வுகளில் கிடைத்த அரும்பொருட்களை வைப்பதற்காக 1919 ஆம் ஆண்டு ஒரு சிறிய அருங்காட்சியகம் ஒன்றை அமைத்தார். பின்னர், அருங்காட்சியகத்துக்குக் கூடிய இடம் தேவைப்பட்டதனாலும், பொருட்களை அழகாகக் காட்சிக்கு வைக்கும் நோக்கத்துடனும், சாஞ்சி  தூபிக்கு அண்மையில் இருந்த பள்ளிக் கட்டிடம் ஒன்று 1966 ஆம் ஆண்டில் கையேற்கப்பட்டுப் புதிய அருங்காட்சியகம் அமைக்கப்பட்டது.

இங்கு நான்கு காட்சிக் கூடங்களையும், ஒரு மண்டபத்தையும் கொண்ட இந்த அருங்காட்சியகத்தில் உள்ள பொருட்கள் பெரும்பாலும் சாஞ்சிப் பகுதியிலிருந்து எடுக்கப்பட்டவையே. எனினும், அருகாமையில் உள்ள, குல்காவோன், விதிஷா, முரேல்குர்ட், கியாரசுப்பூர் ஆகிய இடங்களிலிருந்து கிடைத்த அரும்பொருட்கள் சிலவும் இங்கு உள்ளன. இங்குள்ள பொருட்கள் கிமு மூன்றாம் நூற்றாண்டு தொடக்கம் மத்திய காலம் வரையான காலப்பகுதியைச் சேர்ந்தவை.

## இவற்றையும் பார்க்கவும்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில் 

பகுப்பு:மத்தியப் பிரதேச அருங்காட்சியகங்கள்
பகுப்பு:தொல்லியல் அருங்காட்சியகங்கள்
வயல்

thumb|200px|நெற்வயல்
right|thumb|200px|நெற்வயல்
தாவரங்களை பயிரிட்டு வளர்க்கும் நிலப்பரப்பு **வயல்** எனப்படும். அப்படி செய்யப்படும் தொழில் வேளாண்மை எனப்படும். தொன்றுதொட்டு நெல் முதலான உணவுப்பயிர்களையும், பருத்தி முதலான பணப்பயிர்களையும் வளர்க்கும் நிலப்பகுதிகளையே வயல் எனக்குறித்தனர். தற்காலத்தில் சில வகை எரிபொருள்களை உற்பத்தி செய்யும் இடங்களையும் வயல் என வழங்குகின்றனர்.

பண்டைத் தமிழகத்தில் வயலும் வயல் சார்ந்த இடமும் மருதம் என அழைக்கப்பட்டது. விளைந்திருக்கும் பயிர்களுக்கு இடையே மாந்தர் நடந்து செல்வதற்கு பாதைகள் அமைக்கபட்டிருக்கும். அவற்றை வரப்புகள் என்றழைப்பர். சில வட்டாரங்களில் வயலைக் குறிக்கத் 'தோப்பு', 'தோட்டம்', 'காடு' போன்ற சொற்களையும் பயன்படுதுகிறார்கள். நன்கு செழித்து வளர்ந்த பயிர்களைக் கொண்ட வயல்கள் கண்களுக்கும் மனதிற்கும் இதமளிக்கும் உன்னதமான காட்சிகளாகும்.

வெவ்வேறு மண்ணுக்கு ஏற்றவாறு சிறப்புத் தொழிற்நுட்பங்களை உபயோகித்து நடவு வயல் தயாரிக்கப்படுகிறது.

## மேற்கோள்கள்

பகுப்பு:வேளாண்மை
பகுப்பு:நில மேலாண்மை
வேலூர் மக்களவைத் தொகுதி

**வேலூர் மக்களவைத் தொகுதி** (*Vellore Lok Sabha constituency*) தமிழ்நாட்டின், 39 மக்களவைத் தொகுதிகளுள், 8வது தொகுதி ஆகும்.

இந்த தொகுதியில் 2019 மக்களவைத் தேர்தல், ஏப்ரல் 18 ஆம் தேதி நடைபெற திட்டமிடப்பட்டிருந்தது, ஆனால் திராவிட முன்னேற்றக் கழக வேட்பாளர் அலுவலகத்தில் இருந்து கணக்கிடப்படாத பெரும் தொகையை மீட்டெடுக்கப்பட்டதை தொடர்ந்து, தேர்தல் ஆணையத்தின் பரிந்துரையை ஏற்று, இத்தொகுதிக்கான தேர்தலை ரத்து செய்து குடியரசு தலைவர் ராம்நாத் கோவிந்த் ஆணையிட்டார்.

## தொகுதி மறுசீரமைப்பு
தொகுதி மறுசீரமைப்புக்கு முன் காட்பாடி, குடியாத்தம், பேரணாம்பட்டு (தனி), அணைக்கட்டு, வேலூர், ஆரணி ஆகிய சட்டமன்றத் தொகுதிகள் இருந்தன.

## சட்டமன்ற தொகுதிகள்
இம்மக்களவைத் தொகுதியில் மொத்தம் 6 சட்டமன்ற தொகுதிகள் அடங்கியுள்ளன. அவைகள்:

# வேலூர்
# அணைக்கட்டு
# கே. வி. குப்பம் (தனி)
# குடியாத்தம் (தனி)
# வாணியம்பாடி
# ஆம்பூர்

## எல்லைகள்

திருவண்ணாமலை, ஆரணி, அரக்கோணம், சித்தூர் ஆகிய மக்களவைத் தொகுதிகள் வேலூர் மக்களவைத் தொகுதியின் எல்லைகளாக அமைந்துள்ளன.

## வென்றவர்கள்

## வாக்காளர்கள் எண்ணிக்கை

## வாக்குப்பதிவு சதவீதம்

## தேர்தல் முடிவுகள்
### 18-ஆவது மக்களவைத் தேர்தல் (2024)

### 17-ஆவது மக்களவைத் தேர்தல் (2019)
இத்தேர்தலில், திராவிட முன்னேற்றக் கழகத்தை சேர்ந்த வேட்பாளர் கதிர் ஆனந்த், புதிய நீதிக் கட்சியைச் சேர்ந்த ஏ. சி. சண்முகத்தை 8,141 வாக்குகள் வேறுபாட்டில் வென்றார்.

### 16 ஆவது மக்களவைத் தேர்தல் (2014)
ஏ. சி. சண்முகம் - பாரதீய ஜனதா கட்சி சார்பில் போட்டியிட்டார். இவர் இதே தொகுதியில் 1984 ஆம் ஆண்டு அதிமுக சார்பில் வெற்றி பெற்றவர். மோடி தலைமையில் பா.ஜ.க.வின் தாமரைச் சின்னத்தில், இவரது புதிய நீதிக் கட்சி போட்டியிட்டது.

திமுக கூட்டணியின் சார்பாக முஸ்லீம் லீக் போட்டியிட்டது.

#### முக்கிய வேட்பாளர்கள்

### 15 ஆவது மக்களவைத் தேர்தல் (2009)
24 வேட்பாளர்கள் போட்டியிட்டதில் திமுகவின் அப்துல் ரகுமான் அதிமுகவின் வாசுவை 1,07,393 வாக்குகள் வேறுபாட்டில் வென்றார்.

### 14 ஆவது மக்களவைத் தேர்தல் (2004)
கே. எம். காதர் மொகிதீன் (திமுக) - 4,36,642.

சந்தானம் (அதிமுக) - 2,58,032.

வாக்குகள் வேறுபாடு - 1,78,610

## மேற்கோள்கள்

## உசாத்துணை
* தட்ஸ்தமிழ் 2009 தேர்தல் செய்திகள்
பிசப் ஈபர் மேல்நிலைப் பள்ளி

**பிசப் ஈபர் மேல்நிலைப்பள்ளி** என்பது திருச்சிராப்பள்ளி மாநகரில், தெப்பக்குளம் பகுதியில் அமைந்துள்ள ஒரு ஆண்கள் மேல்நிலைப்பள்ளியாகும். இப்பள்ளியில் ஆறு முதல் பன்னிரண்டாம் வகுப்பு வரை பயிற்றுவிக்கப்படுகிறது. இப்பள்ளியில் பயிலும் மாணவர்களுக்குத் தமிழ் வழிக் கல்வியில் தான் பயிற்சி அளிக்கப்படுகிறது. ஒவ்வொரு வகுப்பிலும், ஆங்கில வழிக் கல்விக்காகத் தனியாக ஆங்கில வழிக் கல்விப் பிரிவு ஒன்று அமைக்கப்பட்டுள்ளது.இந்த பள்ளி கி.பி 1762 தொடங்கியது.

## விடுதி
வெளியூர் மாணவர்கள் பள்ளியில் தங்கிப் படிப்பதற்காகப் பள்ளி வளாகத்திலேயே மாணவர் விடுதி ஒன்றும் அமைக்கப்பட்டு உள்ளது.

## படத் தொகுப்புகள்

Image:Bhhss.jpg|வாயில்
Image:Bhhss lib.jpg|நூலகம்
Image:Bhhss hostel.jpg|விடுதி


பகுப்பு:திருச்சிராப்பள்ளி மாவட்டத்திலுள்ள அரசு உதவி பெறும் பள்ளிகள்
பந்தம்

**பந்தம்** அல்லது **தீவெட்டி** என்பது ஒரு விளக்கு ஆகும். மின்சாரம் இல்லாத காலத்தில் பந்தம் பெரிய அளவில் மக்களால் பயன்படுத்தப்பட்டு வந்தது. மக்கள் வாழ்க்கையில் ஓர் அன்றாட உபயோகப்படுத்தப்படும் பொருள்களுள் ஒன்றாக‌ இருந்து வந்தது. பந்தம் பொதுவாக கந்தல் துணியை கொண்டு செய்யப்படுவது ஆகும். கந்தல் துணியை ஒரு கம்பின் நுனியில் சுற்றிக் கட்டி, நெருப்பை வைத்து தீ முட்டப்படுவது ஆகும். பந்தம் சுற்றி உள்ள இடத்திற்கு ஒளியைக் கொடுக்கும்.

## மேலும் பார்க்க
*தீ உண்டாக்கல்
*தீக்குச்சி
*நெருப்பு

## வெளியிணைப்புகள்
* Picture of non-freestanding torches
* Picture of non-freestanding torches

## மேற்கோள்கள்

பகுப்பு:தீ
வானம்

**வானம்** அல்லது **ககனம்** பூமியின் மேற்புறத்திலிருந்து குறிப்பிட்ட எல்லைக்கு அப்பால் விரிந்திருக்கும் அனைத்தையும் உள்ளடக்கிய பரந்த வெளியைக் குறிக்கும். இது பொதுவாக வளிமண்டலத்தையும், அதற்கு அப்பாலுள்ள விண்வெளியையும் சேர்த்து உள்ளடக்கியதாகும். வானியலில் வானமானது வானக்கோளம் எனவும் அழைக்கப்படும். இந்த வெளியிலே சூரியன், நிலா, விண்மீன்கள் போன்றவற்றின் அசைவுகளை நாம் அவதானிக்கிறோம். 
முகில், வானவில், வடமுனை ஒளி என்பன வானத்தில் காணக்கூடிய இயற்கையான சில தோற்றப்பாடுகளாகும். பொழிவு (வானிலையியல்), மின்னல் என்பனவும் வானத்துடன் தொடர்புடைய தோற்றங்களே.  
thumb|200px|right|வானம்
thumb|150px|right|அந்திநேரத்தில், சூரியன் மறையும்போது வானில் தோன்றும் செம்மஞ்சள் நிற வானம்
[thumb|150px|right|புவியிலிருந்து குறிப்பிட்ட உயரத்துக்கு அப்பால் இருந்து பார்க்கையில், வானின்  [நிறம் வேறுபட்ட தோற்றங்களைக் காட்டும். (நிலைத்த இறக்கை வானூர்தியில் இருந்து பெறப்பட்ட படம்)]]

பகலில், முகில்களற்ற வானம் இருக்கையில் சூரியன் தெரியும். அத்துடன் முகில்களற்ற வானம் நீல நிறமாக இருக்கும். இதற்குக் காரணம் வளிமண்டலத்தில் இருக்கும் வளிமமானது, சூரிய ஒளியிலிருந்து வரும் வெவ்வேறு நிறங்களில், நீல நிற ஒளியை அதிகமாகச் சிதறடிக்கின்றது. நீலநிறத்தை விடவும் அலைநீளம் குறைவான ஊதா, கருநீலம் ஆகிய நிறங்கள் அதிகமாகச் சிதறடிக்கப்பட்டாலும், நமது கண்களில், குறிப்பிட்ட நிறக் கதிர்களைப் பெற்றுக் கொள்ளுவதற்கான உணர்திறன் குறைவாக இருப்பதனால் நீல நிறமே, பார்வையில் ஆதிக்கம் செலுத்துகின்றது. அந்திநேரத்தில், அல்லது அதிகாலை வேளைகளில் சூரியன் மிகவும் தூரத்திலும், ஒரு சாய்விலும் இருப்பதனால், சிதறடிக்கப்படும் நீல ஒளி வேறு திசைக்குச் சென்றுவிடும். எனவே வானம், மஞ்சள் அல்லது செம்மஞ்சள் நிறத்தில் இருக்கும்.  
இரவில் சூரிய ஒளி இன்மையால், வானம் இருண்ட நிறத்தில் தெரியும். இரவில் நமது பார்வையில், பிரகாசமான சூரிய ஒளியின் குறுக்கீடு இல்லாமல், சூரியனின் ஒளி விண்மீன்கள், கோள்கள், நிலா போன்றவற்றில் பட்டுத் தெறிப்பதால், நம்மால் அவற்றைப் பார்க்கக் கூடியதாக இருக்கும். ஆனால், பகலிலோ, இரவிலோ, முகில்கள் வானத்தில் இருப்பின், முகிலினால் ஏற்படும் மறைப்பினால், சூரியனையோ, ஏனைய விண்மீன்கள், கோள்கள், நிலாவையோ நம்மால் பார்க்க முடியாது.

## மேற்கோள்கள்

## வெளியிணைப்புகள்
* Day sky images 
* Night Sky images 
* Sky photo gallery 
* Why is the sky blue?

பகுப்பு:வானியல்
பகுப்பு:வானிலை நிகழ்வுகள்
பகுப்பு:காட்சிப்பதிவு வானியல்
பாடல்

பேசும் சொற்களில் இசையைக் கூட்டிக் கருத்துக்களை வெளிப்படுத்துவது **பாடல்** எனப்படும். இது கவிதை என்றும் அழைக்கபடுகிறது. பா, பாட்டு, செய்யுள் என்னும் சொற்கள் இதனைக் குறிக்கும் பண்டைய சொற்கள். இவற்றில் செய்யுள் என்பது இவற்றின் வகைகள் அனைத்துக்கும் பொதுவான சொல். யாப்பு என்னும் சொல் சொற்களில் இசையேற்றிக் கட்டுவதைக் குறிக்கும். தொல்காப்பியம் இதனைத் தூக்கு என்னும் உறுப்பாகச் சுட்டுகிறது.

## இலக்கணம்
பாடல்கள் பின்பற்ற வேண்டிய இலக்கணம் யாப்பிலக்கணம் ஆகும். தொல்காப்பியத்தில் இது குறித்து விரிவாக விளக்கப்பட்டிருக்கிறது.
## திரைப்பாடல்கள்
தற்கால தமிழர்கள் பெரிதும் விரும்புகின்ற பாடல் வகைகளில் ஒன்று திரைப்பாடல். இப்பாடல்கள் சொல்லின்பம், பொருளின்பத்தோடு இசை இன்பத்தையும் காட்சி இன்பத்தையும் சேர்த்து அளிக்கின்றன. மிகச்சிறந்த திரைப்பாடல்கள் இயற்றியவர்களில் முதன்மையானவர் கவியரசர் கண்ணதாசன். பட்டுக்கோட்டை கல்யாணசுந்தரனார், வைரமுத்து, வாலி போன்றோரும் கருத்தாழம் மிக்க அற்புதமான பாடல்களை இயற்றியுள்ளார்கள்.

## இலக்கியப் பாடல்கள்
பண்டைத் தமிழகத்தில் எண்ணிலடங்கா கவிஞர்கள் கருத்துச் சுவையும் கவிச்சுவையும் மிக்க ஆயிரக்கணக்கான பாடல்களைப் பாடியுள்ளனர். தமிழ் இலக்கியக் கருவூலத்தில் கவிச்சுவையில் தலைசிறந்த பாடலாக கம்பராமாயணமும், கருத்துச்சுவையில் தலைசிறந்ததாக திருக்குறளும் காவிய நடையில் தலைசிறந்ததாக சிலப்பதிகாரமும் கருதப்படுகிறது. தமிழர் வரலாற்றில் ஈடு இணையற்ற பாடல்களைத் தந்தவர்களில் முக்கியமானவர்கள் பாரதியாரும் பாரதிதாசனும்.

## அடிக்குறிப்பு

பகுப்பு:யாப்பிலக்கணம்
இந்திய அறிவியல் நிறுவனத் தமிழ்ப் பேரவை

**தமிழ்ப் பேரவை** என்பது பெங்களூரில் உள்ள இந்திய அறிவியல் நிறுவனத்தில் தமிழ் நாட்டைப் பிறப்பிடமாகக் கொண்ட அல்லது தமிழைத் தாய்மொழியாகக் கொண்ட மாணவர்கள், ஊழியர்கள் மற்றும் ஆசிரியர்களின் கூட்டமைப்பாகும். கிட்டத்தட்ட 500 முதல் 600 உறுப்பினர்களைக் கொண்டது இவ்வமைப்பு. இது உறுப்பினர்களின் ஒன்றுகூடலுக்கான, கருத்துப் பரிமாற்றத்திற்கான மற்றும் தமிழ்நாடு சார்ந்த விழாக்களைக் கொண்டாடுவதற்கான தளத்தை உருவாக்கும் ஒரு கூட்டு முயற்சியாகும்.

## மின்னல் இதழ்
மின்னல் என்பது ஆண்டிற்கு இரு முறை தமிழ்ப் பேரவையினால் வெளியிடப்படும் இதழ். இவ்விதழில் பேரவை உறுப்பினர்களின் படைப்புகள் இடம் பெறுகின்றன. இது உறுப்பினர்களின் படைப்பாற்றலையும் மொழி சார்ந்த திறன்களையும் வளர்க்க உதவும்படியாக அமைக்கப் பட்டுள்ளது.

பகுப்பு:தமிழர் அமைப்புகள்
பகுப்பு:பெங்களூர் தமிழர்
தென்காசி மக்களவைத் தொகுதி

**தென்காசி மக்களவைத் தொகுதி** (*Tenkasi Lok Sabha constituency*), தமிழ்நாட்டின், 39 மக்களவைத் தொகுதிகளுள், 37வது தொகுதி ஆகும். இத்தொகுதியானது, பட்டியல் சாதியினர் மற்றும் பட்டியல் பழங்குடியினருக்காக ஒதுக்கப்பட்ட, ஒரு தனித்தொகுதி ஆகும்.

## சட்டமன்றத் தொகுதிகள்
தென்காசி மக்களவைத் தொகுதிக்குட்பட்ட 6  சட்டமன்றத் தொகுதிகள்;

# இராஜபாளையம்
# திருவில்லிபுத்தூர் (தனி)
# சங்கரன்கோவில் (தனி)
# வாசுதேவநல்லூர் (தனி)
# கடையநல்லூர்
# தென்காசி

## இங்கு வென்றவர்கள்

## 18-ஆவது மக்களவைத் தேர்தல் (2024)

 
 
 

## 17-ஆவது மக்களவைத் தேர்தல் (2019)
இத்தேர்தலில் திமுக வேட்பாளர் தனுஷ் எம். குமார், அதிமுக வேட்பாளரான, கிருஷ்ணசாமியை, 1,20,286 வாக்குகள் வேறுபாட்டில் வென்றார்.

### வாக்குப்பதிவு

## 16-ஆவது மக்களவைத் தேர்தல் (2014)

### வாக்குப்பதிவு

## 15-ஆவது மக்களவைத் தேர்தல் (2009)
9 வேட்பாளர்கள் போட்டியிட்டதில், இந்திய பொதுவுடமைக் கட்சியின் பி. லிங்கம், காங்கிரசின் வேட்பாளரான வெள்ளைபாண்டியை 34,677 வாக்குகள் வேறுபாட்டில் வென்றார்.

## 14-ஆவது மக்களவைத் தேர்தல் (2004)
அப்பாத்துரை (சிபிஐ) - 3,48,000

முருகேசன் (அதிமுக) - 2,25,824

டாக்டர் கிருஷ்ணசாமி (புதிய தமிழகம்) - 1,01,122

வெற்றி வேறுபாடு - 1,22,176 வாக்குகள்

## மேற்கோள்கள்

## உசாத்துணை
* தட்ஸ்தமிழ் 2009 தேர்தல் செய்திகள் 

## வெளியிணைப்புகள்
* ''Interesting Dalit dynamics at play in Tenkasi'' - மக்களவைத் தேர்தல் 2014 குறித்த ஒரு செய்திக் கட்டுரை (முன்னோட்டம்)

பகுப்பு:தென்காசி மாவட்டம்
கோச் பிகார் அரண்மனை அருங்காட்சியகம்

**கோச் பிகார் அரண்மனை அருங்காட்சியகம்**, இந்தியாவின் வடகிழக்கு மாநிலமான மேற்கு வங்காளத்தில் உள்ளது. கோச் பிகார், திசுட்டா ஆற்றின் கிளை ஆறான தோர்சா ஆற்றங்கரையில் அமைந்துள்ளது. இங்குள்ள மிகவும் குறிப்பிடத்தக்கதான கட்டிடம், கிபி 1887 ஆம் ஆண்டில் அரசர் நிரிப்பேந்திர நாராயனால் (Nripendra Narayan) கட்டப்பட்ட அரண்மனையாகும். இந்த அரண்மனையைப் பேணிப் பாதுகாப்பதற்காக 1982 ஆம் ஆண்டு, இதனை இந்திய தொல்லியல் ஆய்வகம் கையகப்படுத்தியது. இந்த அரண்மனையில் தற்போதுள்ள அருங்காட்சியகம் 2002 ஆம் ஆண்டில் நிறுவப்பட்டது. இந்திய தொல்லியல் ஆய்வகத்தின் கொல்கத்தா வட்டத்தாலும், மாநில அரசாலும் சேகரிக்கப்பட்ட அரும்பொருட்கள் இக் கட்டிடத்தில் உள்ள ஏழு காட்சிக்கூடங்களில் வைக்கப்பட்டுள்ளன.

முன்னர் தர்பார் மண்டபமாக இருந்த பகுதி இப்போது அருங்காட்சியகத்தில் தலைமைக் கூடமாக உள்ளது. முதலாம் காட்சிக்கூடமான இம்மண்டபத்தில் அரச சின்னம், அரசரின் முடிசூட்டு விழாவைக் காட்டும் ஓவியம், அரச குடும்பத்தினரின் நிழற்படங்கள் என்பவற்றோடு இவ்விடத்திற்கு அண்மையில் உள்ள பல இடங்களில் அகழ்வாய்வுகளின்போது கிடைத்த சில பொருட்களும் வைக்கப்பட்டுள்ளன.

## இவற்றையும் பார்க்கவும்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில் 

பகுப்பு:மேற்கு வங்க அருங்காட்சியகங்கள்
அசர்துவாரி அரண்மனை அருங்காட்சியகம், முர்சிதாபாத்

**அசர்துவாரி அரண்மனை அருங்காட்சியகம், முர்சிதாபாத்** (பாரா கோதி), (Hazarduari Palace) என்பது இந்தியாவின், மேற்கு வங்காள மாநிலத்தின் முர்சிதாபாத் மாவட்டத்தில் உள்ளது. இந்த அருங்காட்சியகம்,  முர்சிதாபாத்தில் உள்ள அசர்துவாரி அரண்மனையில் அமைக்கப்பட்டுள்ளது. கொல்கத்தாவில் இருந்து சாலைவழியாக 219 கிலோமீட்டர் தொலைவில் உள்ள முர்சிதாபாத் வங்காளத்தின் பழங்காலத் தலைநகரமாகும். கிபி 1824 - 1838 காலப்பகுதியில் வங்காளத்தை ஆண்ட நவாப் அசீம் ஹுமாயூன் ஷா என்பவர், புகழ்பெற்ற புகழ்பெற்ற கட்டிடக்கலைஞராக இருந்த மக்லியொட் டங்கன் என்பவரின் வடிவமைப்பில் இந்த அரண்மனையைக் கட்டினார். இக்கட்டிடம் கிரேக்கக் கட்டிடக்கலையின் டொரிக் ஒழுங்கைப் பயன்படுத்திக் கட்டப்பட்டுள்ளது.

1985ஆம் ஆண்டில் இக் கட்டிடத்தை முறையாகப் பேணுவதற்காக இந்திய தொல்லியல் ஆய்வகத்தின் பொறுப்பில் விடப்பட்டது. இந்திய தொல்லியல் ஆய்வகத்தின் கள அருங்காட்சியகங்களில் மிகவும் பெரியதான இந்த அருங்காட்சியத்தில், 20 காட்சிக்கூடங்களும், அவற்றில், 1034 பொருட்கள் காட்சிக்கு வைக்கப்பட்டும் உள்ளன. இவை தவிர சேகரிப்பில் உள்ள ஏனைய பொருட்களையும் சேர்த்து இங்கே 4742 அரும்பொருட்கள் இருக்கின்றன.

இக் காட்சிப்பொருட்களில், ஆயுதங்கள், ஒல்லாந்த, பிரெஞ்சு, இத்தாலிய ஓவியர்களால் வரையப்பட்ட எண்ணெய் வண்ண ஓவியங்கள்; சலவைக்கற் சிலைகள், உலோகப் பொருட்கள், அரிய நூல்கள், பழைய நிலப்படங்கள், வருமான ஆவணங்கள், பல்லக்குகள் என்பன அடங்குகின்றன. இவற்றுட் பெரும்பாலானவை 18 ஆம் நூற்றாண்டையும் 19 ஆம் நூற்றாண்டையும் சேர்ந்தவையாகும்.

## இவற்றையும் பார்க்கவும்
* இந்தியாவில் உள்ள அருங்காட்சியகங்கள் பட்டியல்

## மேற்கோள்கள்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில்

பகுப்பு:மேற்கு வங்க அரண்மனைகள்
பகுப்பு:மேற்கு வங்க அருங்காட்சியகங்கள்
தொல்லியல் அருங்காட்சியகம், தம்லுக்

**தொல்லியல் அருங்காட்சியகம், தம்லுக்**, இந்தியாவின் மேற்கு வங்க மாநிலத்தின் கிழக்கு மெதீனாப்பூர் மாவட்டத்தில் உள்ள **தம்லுக்** என்னும் இடத்தில் அமைந்துள்ளது. தம்லுக், சாலைவழியாக கொல்கத்தாவில் இருந்து 100 கிலோமீட்டர் தொலைவில் உள்ளது. ரூப்னார்யான் ஆற்றின் வலதுபக்கக் கரையில் அமைந்துள்ள தம்லுக், பண்டைய பாளி, சமசுக்கிருத இலக்கியங்களில், தம்ராலிபி, தம்ராலிப்தா, டமாலிப்தா, வேலகுலா போன்ற பல பெயர்களில் குறிப்பிடப்பட்டுள்ளது. அக்காலத்தில் இந்தியாவிலிருந்து தொலைதூர இடங்களுக்குக் கடல்வழியாகச் செல்வோர் பயன்படுத்தும் ஒரு துறைமுகமாக இது இருந்துள்ளது. பண்டைக்காலப் புவியியலாளர்களான பிளினியும், தொலமியும் கூட இவ்விடத்தைப்பற்றித் தமது நூல்களில் குறிப்பிட்டுள்ளனர்.

1954-55 ஆம் ஆண்டுகளில் இந்தியத் தொல்லியல் ஆய்வகம் மேற்கொண்ட அகழ்வாய்வுகள் புதியகற்காலத்தில் இருந்து அண்மைக்காலம் வரை இப்பகுதியில் மக்கள் வாழ்ந்ததற்கான சான்றுகளை வெளிப்படுத்தியது. உள்ளூர் மக்களின் முயற்சியினால், தம்லுக்கினதும் அண்டிய பகுதிகளினதும் பண்பாட்டு மரபுகளைப் பேணிப் பாதுகாப்பதற்காக 1975 ஆம் ஆண்டில் தம்லுக் அருங்காட்சியகமும், ஆய்வு மையமும் நிறுவப்பட்டன.

தற்போது இந்த அருங்காட்சியகத்தில் உள்ள காட்சிக்கூடங்களில், வரலாற்றுக்கு முந்தியகாலத்தைச் சேர்ந்த அரும்பொருட்களும், எலும்பினால் செய்யப்பட்ட கருவிகள், அம்பு முனைகள், கத்தி, தூண்டில்கள், என்பனவும் காட்சிக்கு வைக்கப்பட்டுள்ளன. இவற்றுடன், மௌரியப் பேரரசு, சுங்கர், குசாணர்,  குப்தப் பேரரசு, பாலர் காலத்திய மற்றும் பிற்காலத்து முசுலிம் ஆட்சியாளர் காலம் ஆகியவற்றைச் சேர்ந்த பொருட்களும் இந்த அருங்காட்சியகத்தில் உள்ளன.

## இவற்றையும் பார்க்கவும்
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில் 

பகுப்பு:மேற்கு வங்க அருங்காட்சியகங்கள்
பகுப்பு:தொல்லியல் அருங்காட்சியகங்கள்
தொல்லியல் அருங்காட்சியகம், புராண கிலா

**தொல்லியல் அருங்காட்சியகம், புராண கிலா**, இந்தியாவின் தலைநகரமான புது டில்லியில் உள்ள புராண கிலாவில் உள்ளது. இந்திய தொல்லியல் ஆய்வகம் இப்பகுதியில், 1955 ஆம் ஆண்டிலும் பின்னர் 1969 முதல் 1973 வரையிலான காலப்பகுதிகளிலும் அகழ்வாய்வுகளை மேற்கொண்டது. இந்த அருங்காட்சியகத்தில் உள்ள பொருட்கள் பெரும்பாலும் இந்த அகழ்வாய்வுகள் மூலம் கிடைத்தவையே. அகழ்வாய்வுகள் இப்பகுதியில் கிமு 1000 ஆண்டுகாலப் பகுதியில் இருந்து தொடர்ச்சியான பண்பாட்டுத் தொடரை வெளிப்படுத்தின. இங்கே வரலாற்றுக்கு முந்திய காலத்தைச் சேர்ந்த பொருட்களும், மௌரியர் காலம் முதல், சுங்கர், குசாணர், குப்தர், ராசபுத்திரர், சுல்தானகக் காலத்தினூடாக முகலாயர் காலம் வரையும் உள்ள காலப்பகுதிகளைச் சேர்ந்த அரும்பொருட்கள் கண்டெடுக்கப்பட்டன.

## இவற்றையும் பார்க்கவும்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில் 

பகுப்பு:தில்லி அருங்காட்சியகங்கள்
மும்தாசு மகால் அருங்காட்சியகம்

**மும்தாசு மகால் அருங்காட்சியகம்** (*Mumtaz Mahal Museum* அல்லது *Red Fort Archaeological Museum*), இந்தியாவின் தலைநகரமான புது டில்லியில் உள்ள செங்கோட்டையில் அமைந்துள்ள அரண்மனையொன்றில் அமைக்கப்பட்டுள்ளது. இந்த அரண்மனை மன்னன் சாஜகானால் அவனது மனைவியான அர்சுமந்த் பானு பேகத்துக்காக அமைக்கப்பட்டதாக நம்பப்படுகிறது. இது பொதுவாக **மும்தாசு மகால்** என அழைக்கப்படுகின்றது. இந்த அருங்காட்சியகத்தில் உள்ள ஆறு காட்சிக் கூடங்களில் முகலாயர் காலத்தைச் சேர்ந்த பொருட்கள் வைக்கப்பட்டுள்ளன. தொடக்கத்தில் முகலாய மன்னர் அக்பரோடும் அவருக்குப் பின் ஆண்ட முகலாய அரசர்களோடும் தொடர்புடைய பொருட்கள் காட்சிக்கு வைக்கப்பட்டுள்ளன. இவற்றுள் சிற்றோவியங்கள், கையெழுத்துப்படிகள், கல்வெட்டுக்கள், போன்ற பொருட்கள் உள்ளன. இவற்றுடன் சீனப் பச்சைக்கல்லில் செய்யப்பட்ட வாட்பிடிகள், கத்திப்பிடிகள் முதலியனவும், திரைச்சீலைகள், தளவிரிப்புக்கள், தலையணைகள், ஆடையணிகள் போன்றனவும் இங்கே காட்சிக்கு உள்ளன.

ஒரு காட்சிக்கூடத்தில் கடைசி முகலாயப் பேரரசரான பகதூர் ஷா சபார் தொடர்பான பொருட்கள் உள்ளன. இவற்றுள், அரசரதும், அவரது அரசியினதும் உடைகள், எழுதுகோல், மைக்கூடு, கத்திரிக்கோல், பன்னீர்ச் செம்பு போன்ற பொருட்கள் அடங்குகின்றன. இவர் கடைசிக் காலத்தில் ரங்கூன் சிறையில் இருந்தபோது எடுத்த நிழற்படங்கள் இங்கிருக்கும் பொருட்களுள் குறிப்பிடத்தக்கவை.

## இவற்றையும் பார்க்கவும்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* இந்தியத் தொல்லியல் ஆய்வகத்தின் இணையத்தளத்தில்

பகுப்பு:தில்லி அருங்காட்சியகங்கள்
பகுப்பு:தொல்லியல் அருங்காட்சியகங்கள்
காடவர்

**காடவர்கள்** எனப்படுவோர் கிபி 13, 14-ம் நூற்றாண்டுகளில் தென்னிந்தியாவின் சில பகுதிகளை ஆண்ட அரசக் குலத்தவர் ஆவர். பல்லவர்களோடு தொடர்புடைய இவர்கள் கடலூர் பகுதியில் ஆட்சி புரிந்து வந்தனர்.

முதலாம் கோப்பெருஞ்சிம்மன், இரண்டாம் கோப்பெருஞ்சிம்மன் ஆகியோரின் ஆட்சிக் காலத்தில் காடவர்களின் வல்லமை தழைத்தோங்கி விளங்கியது. இவர்கள், மூன்றாம் இராசராசன், மூன்றாம் இராசேந்திரன் ஆகியோரின் தலைமையில் பெருமை மங்கத் துவங்கியிருந்த சோழப் பேரரசையே எதிர்க்கும் வல்லமைப் பெற்றிருந்தார்கள். வட ஆற்காட்டிலும், தென் ஆற்காட்டிலும், செங்கற்பட்டிலும் இவ்விரு மன்னர்கள் பலக் கல்வெட்டுக்களை விட்டுச் சென்றுள்ளனர்.

## தோற்றம்
மகேந்திரவர்மன் I, நரசிம்மவர்மன் I, நரசிம்மவர்மன் II ஆகியோரின் பட்டப் பெயர்களுள் ஒன்றாகக் **காடவன்** என்பதுக் காணப்படுகிறது. எழுத்தாசிரியர்கள், பல்லவர்களைக் **காடவர்**, **தொண்டையார்**, **காடுவெட்டி** என்ற பெயர்களால் குறிப்பிடுவதைப் பல்வேறு நூல்களில் காணலாம். காடவர்களுக்கும் பல்லவர்களுக்கும் உள்ள உறவு குறித்து காஞ்சிபுரத்தில் கிடைத்த கல்வெட்டுகளில் விரிவாக பதிவு செய்யப்பட்டுள்ளது. சிம்மவிஷ்ணுவின் சகோதரன் பீமவர்மன் வழி வந்த மன்னர்களே இந்தக் காடவர்கள். பல்லவமல்லன் என்றழைக்கப்பட்ட நந்திவர்மன் II 'காடவர்களின் குலப்பெருமையை உயர்த்தப் பிறந்தவன்' என்றுப் போற்றப்பட்டான்.

## வளர்ச்சி
சோழர்களின் கீழ் குறுநில மன்னர்களாக இருந்த காடவர்களின் ஆதிக்கம் குலோத்துங்க சோழன் III காலத்தில் அதிகரிக்கத் தொடங்கியது. காடவக் குறுநில மன்னர்கள் குறித்த வரலாற்றுச் செய்திகள் அதிகம் கிடைக்கவில்லை. முதலாம் கோப்பெருஞ்சிம்மன், 1186-ம் ஆண்டுக் காலத்தில் கூடலூரை ஆண்ட வீரசேகரனின் வழிவந்த மணவாளப்பெருமாளின் மகனாக இருக்க வாய்ப்பு இருக்கிறது.

சோழநாட்டுப் பெண்ணை மணம் புரிந்திருந்த முதலாம் கோப்பெருஞ்சிம்மன், மூன்றாம் குலோத்துங்கனின் அவையில் அதிகாரியாக இருந்தான். 1216-ல் பாண்டியர்கள் சோழ நாட்டின் மீது படையெடுத்தபோது முதலாம் கோப்பெருஞ்சிம்மன் சேந்தமங்கலத்தில் ஒளிந்துக்கொண்டு தன் வலிமையைப் பெருக்கிக் கொண்டான். இந்த வாய்ப்பைப் பயன்படுத்திக் கொண்டுக் காடவர்கள் தங்கள் ஆதிக்கத்தை சிறிது சிறிதாக அதிகரித்து வந்தனர். இறுதியில், இலங்கை மன்னன் இரண்டாம் பராக்கிரம பாகூவின் உதவியுடன் மூன்றாம் இராசராச சோழனைத் தோற்கடித்துச் சிறைப்படுத்தினான். முதலாம் கோப்பெருஞ்சிம்மனின் மகன் இரண்டாம் கோப்பெருஞ்சிம்மனின் ஆட்சிக் காலத்தில் காடவர்களின் அரசு மேலும் விரிவடைந்தது. கடைசி சோழ மன்னனான மூன்றாம் இராசேந்திரன் இரண்டாம் கோப்பெருஞ்சிம்மனின் உதவியுடந்தான் அறியணை ஏறினான். அவர்களுடைய உறவு பகையும் நட்பும் கலந்த ஓர் உறவாக விளங்கியது.

## சமயப் பணி
காடவ மன்னர்கள் கோயில்களுக்குக் கொடைகளை வாரி வழங்கினர். பல புதியக் கோயில்கள், சிற்றூர்கள், சத்திரங்கள், சாலைகள் ஆகியவற்றைத் தோற்றுவித்தனர். ஆளப்பிறந்தீசுவரம் உடையார், அழகியப் பல்லவந்தோப்பு, அழகிய பல்லவன் சந்தி, கோப்பெருஞ்சிங்கன் தெரு போன்ற இடங்கள் அவற்றுக்குச் சான்றாக இன்றும் விளங்குகின்றன. சேந்தமங்கலத்தில் காணப்படும் கோட்டைச் சிதிலங்கள் சிறிதுக் காலமேத் தழைத்தோங்கியக் காடவர்களின் பெருமையை உலகுக்கு எடுத்துக்காட்டுகின்றன.

## மேலும் பார்க்க
*காடவராயர்கள்

## உசாத்துணை
* Nilakanta Sastri, K.A. (1955). A History of South India, OUP, New Delhi (Reprinted 2002).
* South Indian Inscriptions – http://www.whatisindia.com/inscriptions/
&lrm;

பகுப்பு:தமிழ்நாட்டு வரலாறு
பகுப்பு:தென்னிந்தியக் குறுநில மன்னர்
பகுப்பு:இந்திய அரச மரபுகள்
சீன தேசிய விண்வெளி நிர்வாகம்

**சீன தேசிய விண்வெளி நிர்வாகம்** என்பது சீனாவின் முதன்மை விண்வெளி நிறுவனம் ஆகும். சீன விண்வெளித் திட்டத்தை இது முன்னெடுக்கிறது. 

சீன விண்வெளித் திட்டம் 1956 தொடக்கம் இருந்து வந்தாலும், சீன தேசிய விண்வெளி நிர்வாகம் என்ற நிறுவனம், அதன் தற்போதைய ஒழுங்கமைப்பின் 1993 ஆம் ஆண்டு அமைக்கப்பட்டது.

பகுப்பு:விண்வெளி நிறுவனங்கள்
சோழிய வெள்ளாளர்

**சோழியர்** என்று அழைக்கப்படும் **சோழிய வெள்ளாளர்** (*Chozhia Vellalar*) இனமானது தமிழைத் தாய்மொழியாகக் கொண்ட வெள்ளாளர்  சமூகத்தில் ஒரு பெரும் பிரிவாகும். இவர்கள் பண்டைய சோழ தேசமான இன்றய டெல்டா பகுதி என்றழைக்கக் கூடிய தஞ்சை, திருவாரூர், நாகப்பட்டினம், திருச்சி ஆகிய மாவட்டங்களை பூர்வீகமாக கொண்டதால் சோழ வெள்ளாளர், சோழ வேளாளர், சோழிய வெள்ளாளர், சோழ நாட்டு வெள்ளாளர் என்று அழைக்கப்படுகின்றனர். இவர்களின் முக்கியத் தொழில் வேளாண்மை ஆகும். சோழிய வெள்ளாளர் நிலவுடமையாளராக இருந்துள்ளனர். இவர்கள் கோவில் அறங்காவலர்கள் மற்றும் கிராமத் தலைவர்கள் போன்ற பொறுப்புகளில் இன்றுவரை விளங்கி வருகின்றனர்.

## வரலாறு
இவர்கள் பொதுவாக சோழ நாட்டின் வேளாண்குடிகளாகவும், தற்காலிக போர்குடிகளாகவும், பெரும் நிலவுடமையாளர்களாகவும், சிற்றரசர்களாகவும் இருந்துள்ளார்கள். சைவ சமயத்தை சேர்ந்த இவர்கள் சோழர்களின் ஆட்சி காலத்திலிருந்தே மேன்மை நிலையை அடைந்திருந்தனர். சோழிய வேளாளர்கள் சோழர்களின் அமைச்சர்கள், படைத்தளபதிகள், அரசு அதிகாரிகள், ஊர் தலைவர்கள் போன்ற உயரிய பதவிகளில் இருந்து அவர்களின் ஆட்சிக்கு பெரும்பங்காற்றியதை கல்வெட்டுக்கள் மற்றும் செப்பேடுகளின் மூலம் அறிய முடிகிறது. கொடும்பாளூர் வேளிர்களின் கல்வெட்டுக்கள் மற்றும் கரிகாலச் சோழனின் முடிசூட்டும் கல்வெட்டுகளின் வாயிலாக இவர்கள் சோழர்களுடன் மண உறவு கொண்டிருந்ததை அறிய முடிகிறது. திரு. நீலகண்ட சாஸ்திரிகளின் சோழர் வரலாறு என்ற நூலில் இவர்களைப் பற்றிய செய்திகள் மற்றும் வரலாற்று குறிப்புகள் அதிகமாக காணப்படுகிறது.

## கூட்டம்/கிளை
சோழிய வெள்ளாளருள் 
# கருப்புடையான்
# மருதூருடையான்
# காருடையார்
# குளத்துடையார்
# மாயனுடையார்
# வாங்காருடையார்
# தென்னயமுடையார்
# சாத்துக்குடையார் 
# கூடலுடையார்
# ஆதிக்கமுடையார்
# காங்கா கோத்திமுடையார்
# சுரைக்குடையான்
# ஆணைபாக்கமுடையான்
# பாக்கமுடையான்
# கல்லூடையான்
# மருதஞ்சேரியுடையான்
போன்ற 64 கூட்டங்கள் அல்லது கிளைகள் இருப்பதாக சோழ மண்டல சதகம் சொல்கின்றது.

## புலம்பெயர்வு
தொடக்க காலத்தில் சோழிய வெள்ளாளர்கள் தமிழ்நாட்டின், சோழ மண்டலமான கிழக்கு மாவட்டங்களில் இருந்தார்கள். இவர்களில் சிலர் 19 ஆம் நூற்றாண்டின் மத்தியில் அரசு பணி மற்றும் தொழில் காரணமாக திருச்சி மற்றும் தஞ்சாவூர் பகுதிகளில் இருந்து, தமிழ்நாட்டில் மற்ற பகுதிகளில் குடிபெயர்ந்தனர்.

## மூன்று  மந்தை 84 ஊர் சோழிய வெள்ளாளர்
கரூர் மாவட்டம் குளித்தலை வட்டத்தில் இரத்தினகிரீசுவரர் கோயில் அமைந்துள்ள அய்யர்மலையைச் சுற்றியுள்ள 84 ஊர்களில் வாழும் சோழிய வெள்ளாளர்கள் தங்களை மூன்று  மந்தை 84 ஊர் சோழிய வெள்ளாளர் என்று அழைத்துக்கொள்கிறார்கள்.

## குலப்பட்டம் மற்றும் குலதெய்வ வழிபாடு
**பிள்ளை** மற்றும் **வேளாளர்** என்ற குலப்பட்டத்தினை தங்கள் பெயர்களுக்கு பின்னால் போட்டுக் கொள்ளும் வழக்கம் உள்ளவர்கள்.

சோழிய வேளாளர்கள் தங்கள் குலதெய்வமாக அங்காளம்மன், மாரியம்மன், பேச்சியம்மன், பச்சையம்மன், காத்தாயி அம்மன், கருப்பசாமி, மதுரைவீரன், காத்தவராயன், பெரியசாமி போன்ற சிறு தெய்வங்களை குல தெய்வமாக கொண்டவர்கள்.

இவர்கள் தங்கள் பங்காளிகளுடன் சேர்ந்து குலதெய்வத்திற்கு ஆடு மற்றும் கோழிகளை பலி கொடுத்து படையலிட்டு வழிபடும் பழக்கம் உடையவர்கள்.

## தொடர்புடைய இணைப்புகள்
* வேளாளர்
* பிள்ளைமார்

## மேற்கோள்கள்

பகுப்பு:தமிழரில் சாதிகள்
பகுப்பு:சாதிகள்
பகுப்பு:வேளாளர்
ஆட்சி

**ஆட்சி** () ஒவ்வொரு நாட்டிலும் ஆட்சி அமைப்புகள் தனித்தனியாக இருக்கிறது. இன்று பெரும்பான்மையான நாடுகள் மக்களாட்சி எனும் ஜனநாயக முறைக்குள் வந்து விட்டன. இந்த ஆட்சி முறையில் மக்களால் தேர்ந்தெடுக்கப்பட்டவர்களைக் கொண்டு ஆட்சி நடத்தப்படுகிறது. சில நாடுகளில் மன்னராட்சி முறை கடைப்பிடிக்கப்பட்டு வருகிறது. சில நாடுகளில் இராணுவப் புரட்சி மூலம் ஆட்சியைக் கையகப்படுத்தி இராணுவ ஆட்சிகளும் நடைபெற்று வருகின்றன.

## ஆட்சிமுறை வகைகள்
கடந்த நூற்றாண்டுகளில் இருந்த சில ஆட்சிமுறைகள் பற்றிய பட்டியல்

* முடியாட்சி - (ஆங்கிலம்:Monarchy)
* மக்களாட்சி - (ஆங்கிலம்:Democracy)
* இராணுவ ஆட்சி - (ஆங்கிலம்:Stratocracy)
* சட்டமில்லா ஆட்சி - (ஆங்கிலம்:Anarchy)
* வசதி படைத்தோர் ஆட்சி, சீரியோர் ஆட்சி - (ஆங்கிலம்:Aristocracy)
* தனி மனித ஆட்சி - (ஆங்கிலம்:Autocracy)
* அலுவலர்களின் ஆட்சி - (ஆங்கிலம்:Bureaucracy)
* இரட்டை ஆட்சி -(ஆங்கிலம்:Diarchy)
* சர்வாதிகார ஆட்சி - (ஆங்கிலம்:Dictatorship)
* வேலையாட்களின் ஆட்சி - (ஆங்கிலம்:Eragtocracy)
* இன ஆட்சி - (ஆங்கிலம்:Ethnacracy)
* முதியோர்களின் ஆட்சி - (ஆங்கிலம்:Gerontocracy)
* பெண்களின் ஆட்சி - (ஆங்கிலம்:Gynocracy)
* பாதிரியார்களின் ஆட்சி - (ஆங்கிலம்:Heirocracy)
* சம அதிகார ஆட்சி - (ஆங்கிலம்:Isocracy)
* அயோக்கியர்களின் ஆட்சி - (ஆங்கிலம்:Kakistocracy)
* அரசின் திரைக்குப் பின்னாலான ஆட்சி - (ஆங்கிலம்:Kitchen Cabinet)
* அன்னையின் ஆட்சி - (ஆங்கிலம்:Matriarchy)
* தகுதி படைத்தோர் ஆட்சி - (ஆங்கிலம்:Meritocracy)
* கொள்ளையர்களின் ஆட்சி - (ஆங்கிலம்:Ochlocracy)
* சிறுபான்மையினத்தோரின் ஆட்சி - (ஆங்கிலம்:Oligarchy)
* வளமானோர் ஆட்சி - (ஆங்கிலம்:Plutocracy)
* தொழில் நுட்பாளர்களின் ஆட்சி - (ஆங்கிலம்:Technocracy)
* சமயச் சார்பாட்சி - (ஆங்கிலம்:Theocracy)

## மேற்கோள்கள்

பகுப்பு:அரசியல்
பகுப்பு:அரசாட்சி முறைமைகள்
ரபீந்திர பாரதி அருங்காட்சியகம்

**ரபீந்திர பாரதி அருங்காட்சியகம்**, இந்தியாவின், மேற்கு வங்காள மாநிலத்தின் தலை நகரமான கொல்கத்தாவில் அமைந்துள்ள ஒரு அருங்காட்சியகம் ஆகும். இது, ரபீந்திரநாத் தாகூர் பிறந்த வீடான, 200 ஆண்டுகளுக்கு மேல் பழமை வாய்ந்த, "சொராசாங்கோ தாகூர்பாரி" என அழைக்கப்படும் கட்டிடத்தில் அமைந்துள்ளது. தாகூரின் நூற்றாண்டுக் கொண்டாட்டங்களின்போது இந்த வீட்டைக் கையகப்படுத்திய மேற்கு வங்க அரசு இந்த அருங்காட்சியகத்தை நிறுவியது.. தாகூருடன் தொடர்புள்ள பொருட்களைக் காட்சிக்கு வைத்துள்ள இந்த அருங்காட்சியகத்தை 1961 ஆம் ஆண்டு மே மாதம் 8 ஆம் தேதியன்று அப்போதைய இந்தியப் பிரதமரான ஜவகர்லால் நேரு திறந்து வைத்தார்.

இந்த அருங்காட்சியகத்தில் உள்ள பொருட்களில், ரத்தீந்திரநாத் தாகூரிடம் இருந்து பெற்றுக்கொள்ளப்பட்ட, ரபீந்திரநாத் தாகூரின் 40 மூல ஓவியங்களும் அடங்குகின்றன. இவற்றுடன் தேசிய நூலகம் கொடுத்த 100 நிழற்படங்களும், பல்வேறு பெறுமதி மிக்க ஆவணங்களும், வேறு பல பொருட்களும் இங்கு வைக்கப்பட்டுள்ளன. இந்த அருங்காட்சியகம் தற்போது ரபீந்திர பாரதி பல்கலைக்கழகத்தின் ஒரு பகுதியாக இயங்கிவருகிறது.

## இவற்றையும் பார்க்கவும்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* ரபீந்திர பாரதி பல்கலைக்கழக இணையதளத்தில் 

பகுப்பு:மேற்கு வங்க அருங்காட்சியகங்கள்
பகுப்பு:கொல்கத்தா
மெழுகு உலகம் - மெழுகு அருங்காட்சியகமும் ஓவியக்கூடமும், ஊட்டி

**மெழுகு உலகம் - மெழுகு அருங்காட்சியகமும் ஓவியக்கூடமும், ஊட்டி**, இந்தியாவின் தமிழ் நாடு மாநிலத்தில் உள்ள ஊட்டி எனப்படும் உதகமண்டலத்தில் அமைந்துள்ளது. இங்கு உள்ள கூனூர் சாலையில் அமைந்துள்ள இந்த அருங்காட்சியகத்தில் இந்திய வரலாறு, பாரம்பரியம், பண்பாடு ஆகியவற்றை விளக்கும் முழு அளவு மெழுகுச் சிலைகள் வைக்கப்பட்டுள்ளன. இவை பொறியியலாளரும், மெழுகுக் கைப்பணியாளருமான சிறீஜி பாஸ்கரன் என்பவரால் உருவாக்கப்பட்டவை.

130 ஆண்டுகள் பழமையான ஒரு கட்டிடத்தில் இந்த அருங்காட்சியகம் அமைக்கப்பட்டுள்ளது. இங்கே மகாத்மா காந்தி, ஜவகர்லால் நேரு, ஏ. பி. ஜே அப்துல்கலாம், டாக்டர் மன்மோகன் சிங் ஆகியோரின் உருவச் சிலைகள் உட்படச் சுமார் 20 உருவச்சிலைகள் உள்ளன.

## இவற்றையும் பார்க்கவும்
* இந்தியத் தொல்லியல் துறையின் அருங்காட்சியகங்கள்
* இந்தியாவில் உள்ள அருங்காட்சியகங்கள் பட்டியல்

## வெளியிணைப்புகள்
* வலைப்பதிவொன்றில் சில படங்கள்
* வெப்இந்தியா123.காம் தளத்திலிருந்து

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:மெழுகு அருங்காட்சியகங்கள்
பகுப்பு:உதகமண்டலம்